section_heading: Radnja
paragraph_text: Radnja serije smještena je u imaginaran svijet i prati avanture glavnog lika Gokua i njegovih prijatelja:Krillina, Bulme, Jamče i drugih. Radnja je uglavnom bazirana na potrazi za Zmajevim Kuglama (Dragon Balls). Postoji sedam Zmajevih Kugli, kada ih se skupi svih sedam na istom mjestu, pojavljuje se zmaj koji ispunjava jednu želju. Nakon ispunjenja želje zmaj nestaje i kugle bivaju razbacane po planetu. Prvih 365 dana od pojavljivanja zmaja kugle su obično kamenje, nakon čega se ponovno pretvore u Zmajeve Kugle.